Diesel Handbags Girl 3-8 years online on YOOX Taiwan
Handle drop 16 cm, Depth 9 cm, Height 30 cm, Length of handle 41 cm, Width 37 cm
Product code: 45435983BS Home » R&D efficiency the focus of LPKF webinar
KEYWORDS circuit efficiency free in-house laser lpkf prototyping webinar [Foto’s] 2 miljoen liter in minder as ŉ week | Maroela Media
‘n Dankbare gesin wat ook water van die Jakaranda FM projek ontvang het. Foto: www.jacarandafm.com
Die radiostasie Jakaranda FM het Vrydagmiddag sy luisteraars versoek om aan #ProjectWaterDrop deel te neem. Dié projek, ŉ inisiatief van Rian van Heerden, poog om water te skenk aan gebiede in Noordwes wat erg onder die droogte gebuk gaan.
“Daar is verskeie projekte om water te skenk aan gebiede wat onder die droogte gebuk gaan. Ons het besluit om dié projek van stapel te stuur om gebiede uit te ken en die water dan daarheen te vervoer,” het Van Heerden gesê.
Hy sê ongeveer 25 trokke wat deur maatskappye geborg is, staan gereed om die water te vervoer. “Ons het nie geweet die projek gaan so suksesvol wees nie. Ons het skenkings van meer as twee miljoen liter water ontvang. Die water gaan alles na die noodgebiede vervoer word.”
Die Cambridge-skool in Witbank het altesaam 35 000 liter vir dié inisiatief ingesamel. Die water van #ProjectWaterDrop gaan onderskeidelik uitgedeel word in gebiede soos Vryburg, Sannieshof, en Lichtenburg.
Ander organisasies het ook ingespring om water in te samel vir die droogtegebiede.
Die Bondvest Realty Groep in Vanderbijlpark het ook reeds meer as 50 000 liter water ingesamel en na die Vrystaat vervoer. Constantia Metering het ongeveer 6 000 liter water ingesamel wat na droogtegebiede in die Noordwes vervoer is.
Intussen het die Automobile Association (AA) ook sy perseel in Kyalami as versamelpunt aangebied vir Hoop Gras-projek. Dié projek is ŉ inisiatief deur Agri SA en is van stapel gestuur om boere te ondersteun met voer vir hul vee. Die doel van die projek is om die gesnyde gras van huise en ondernemings te versamel en dit aan boere te skenk as voer. Die gras word verwerk en verpak voordat dit aan behoeftige boere versprei word.
Om betrokke te raak by droogtehulpprojekte, besoek die Hoop Gras-projek, Jakaranda FM se projek of die Water Shortage South Africa Facebook-blad.
Van die water wat Jakaranda FM ontvang het. Foto: www.jacarandafm.com
Klapperkop Voortrekker Kommando samel water in vir Boere in nood. Foto: Verskaf
Die trokke het in ‘n konvooi gery na die Noordwes. Foto: Facebook via Jakaranda FM
Die bottels water het al die staanplek opgeneem. Foto: Facebook via Jakaranda FM
Vrywilligers pak die water af in Lichtenburg. Foto: Facebook via Jakaranda FM
Mej. SA Liesl Laurie het ook hand bygesit. Foto: Twitter via Jacaranda FM news
Vrywilligers dra die water van die trokke af. Foto: Twitter via Jacaranda FM news
Die water het al die die parkeerplek opgeneem. Foto: Facebook via Jakaranda FM
Vrywilligers pak die water van die trokke af. Foto: Facebook via Jakaranda FM
[Foto’s]: SA’ners jubel oor riviere wat weer vloei
PRYS DIE HEER !!!! Baie baie dankie vir alle betrokkenes !!! Dit is hoe mens saamstaan in ‘n tyd van nood as jou regering skitter in sy afwesigheid.
Wanneer Jakarandafm n taak aanpak maak hulle altyd n reuse sukses daarvan. Met “good morning angels” Woensdae het hulle ook al baie mense gehelp. Ek kry elke keer trane in my oe vir die wonderlike dade wat hulle verrig. Hou so aan Jakaranda en mag God julle seen in elke taak wat julle aanpak met liefde.
Susan Parkin · 3 jaar gelede
Alles wat hulle aanpak is n sukses. Baie bly daar is sulke omgee mense in ons land. Baie geluk julle
Amore Bekker het baie goed gedoen vir Beufort Wes ook ‘n jaar of twee terug.
Alle dank aan ons Hemelse Vader wat deur ons Sy goeie dade laat gebeur!!!! AMEN Prys die Heer ! Dankie Jakaranda julle is tops!!!